Aalborg Stiftstidende, 1845-02-26
- De eensomme Fængsler have allerede viist deres Virkning. For omtrent otte Dage siden blev et Tyveri begaaet hos Guldsmed Nyklii Nygade ved at ituslaae en Rude om Aftenen Kl. omtrent 8 og borttage endeel Guldtøi. De tvende derfor sigtede, forhen straffede Personer, Jørg. Wiedt Haagensen og Carl Julius Lundby, have vedgaaet Tyveriet, og den ene af dem, som var hensat ene i en af de nye Arrester, har efter nogle Dages Forløb bekjendt, som han selv yttrede, fordi han ikke kunde finde sig i at sidde alene i (Berl. T.) Fængsel. - Menneskevennen, Cap. Tuxen, giver følgende nye hjerteskjærende billeder af den Nød, der i denne Tid saa hyppigen kommer for Øie, "1) Familien "H., som i det sidste Aar har begravet 3 Børn, har, deels af Nød og Mangel, deels for at bekoste Begravelserne, maattet sælge næsten Alt indtil det Allernødvendigste. Til den sidste Begravelse solgtes Børnesengen, og et faarigt Pigebarn ligger nu i en Krog paa Gulvet paa en Halmpude med et gammelt Tæppe over sig. J Forældrenes Seng, hvor ogsaa et lille Barn har sit Leie, var ligeledes ikkun Halm og et eneste tyndt gammelt Tæppe. Konen stod tyndt klædt, med bare Arme, i den kolde uhyggelige Stue med den Lille, medens Pigebarnet svøbte sig ind i en lille gammel Kaabe. Hele Døren var gjennem trukken af Fugtighed og glimrede af Jis paa den indvendige Side. Hos Manden har der viist sig Tegn til Vanvid og siden nogle Dage er han nu sengeliggende. 2) Væversvend H. blev syg paa samme Tid hans Kone bragte et lille Barn til Verden og maatte, 3 Dage efter hendes Nedkomst, bringes paa Hospitalet. Paa den ulykkelige syge Kone hviler 5 Børns Underholdning. Hun led bitter Mangel og Nød, da jeg blev underrettet om hendes betrængte Stilling, men modtager nu jævnligen Hjelp af de milde Gaver, hvorved hun vil blive opretholdt til Manden bliver frisk og paany kan sørge for sig og Sine. 3) Paa et aabent Loft, over et lille elendigt og brøstfældigt Huus har Skrædersvend "B. fundet et sørgeligt Tilflugtsted imod 2 mk. ugentlig Leie, Her, i en Krog danne nogle usle Halmpuder et elendigt Leie, paa hvilket Mand, Kone og 3 Børn kryde sammen, saasnart det bliver mørkt, for at beskytte sig imod Kulden. Mid paa Gulvet var lagt en Tagsteen, hvorpaa stod en Gryde med Gløder, for at varme Hænderne over. Alt var aabent her, Kulden naturligviis stræng og Taget indvendigt hvidt af Frost, To gamle Borde og en Barnestol var, tilligemed Halmpuderne, tilsyneladende Alt hvad Familien eiede." Fra alle Sider indstrømme Bidrag til Hr. Tuxen til Anvendelse paa hans Vandringer i Armodselendighedens Boliger, ligesom den kjøbenhavnske Velgjørenhed i det Hele viser sig saare virksom i den strænge Vinter. Til Brændselsforeningen alene var til den 21de ds. indkommet 717 Rbd. Dhrr. Kaalund og Gerson have i disse Dage ladet udgaae Jndbydelse til Subscription paa et Maanedsskrift for Børn. Det udkommer i Hefter paa 3 Ack og skal indeholde Digte, Eventyr, Fortællinger, Fabler, Smaa udkast af Naturgjenstande eller Folkeskikke, Gaader og endelig Lege, og hvert Hefte vil desuden blive udstyret med et Par Tegninger. Vi finde Planen meget hensigtssvarende og troe, at Foretagendet vil kunne tegne paa virksom Understøttelse, da begge Dhrr. Udgivere have leveret vakkre Ting henhørende til denne Retning, og Prisen bliver meget billig, 16 sk. pr. Hefte. Subscription modtages i alle Boglader. (Fædrel.)